DH-KBH.

**Referat fr FU møde afholdt den 24. august 2022 kl. 17.00-18.30**

Sted: Borgercenter Handicap, Borups Allé 43, 2200 København N

Til stede: Hans, John, Dorrit, Ole, Steen, Elin og Peter
Afbud: Kirsten og Elin

1. Godkendelse af dagsorden: Godkendt

2. Valg dirigent og referent: Hans og Peter

3. Godkendelse af seneste referat: Referatet fra marts mødet blev godkendt

4. Valg: næstformand Steen, kasserer Elin, sekretær Peter

5. Nyt fra arbejdsgrupperne:

a) socialpolitisk arbejdsgruppe

Det har været umuligt at få samlet gruppen til møde. Mange har ikke svaret på indkaldelserne.
Da det er vigtigt at få gang i gruppen, skal der efterlyses flere deltagere på bestyrelsesmødet.

b) tilgængelighedsgruppen

Der har været afholdt to møder i gruppen, og man overvejer at opdele gruppen i: fysisk tilgængelighed
kommunikationstilgængelighed.

Helst med et samarbejde mellem de to delgrupper.

John har skrevet to breve om tilgængelighed. Disse tages op på næste FU møde.
Er der ikke kommentarer til disse breve, kan de videreekspederes til kommunen.

 c) Københavns Kommunes Handicappolitik 2022-26
Kommunens handicappolitik skal revideres. Man besluttede, at bestyrelsen skulle opdeles i to grupper, der skulle drøfte hver sit tema og komme med input til det videre arbejde i Handicapråd mv.

Temaerne blev:

1: Det gode liv, netværk og deltagelse

2: Dagtilbud, skoletilbud og uddannelse.

Alle var enige i, at en handicappolitik skulle være konkret, så den kunne vurderes løbende. Den gældende plan var mest gode ord og hensigtserklæringer. Planen bør være så konkret, at det er muligt at holde politikerne op på de løfter, der indgår i planen.

d) Serviceforringelserne for 65-årige der skiftede fra BCH til Socialforvaltningen: Tages op på næste FU møde.

6. Hvordan får vi organiseret temamødet om ensomhed med bestyrelsen?

Iden om et temamøde kom frem på årsmødet.

Der blev spurgt til om vi måske også skulle opsamle erfaringer med ensomhed under coronaen.

Bestyrelsen spørges, om der er gode ideer

7. Økonomi: Er der nyt vedrørende vores ansøgning om penge fra DH?

Elin har sendt besked om, at vi har fået en bevilling på 20.000 kr. fra DH.
Får vi brug for flere penge, kan vi søge igen.

8. Nyt fra Råd og Nævn

Handicaprådet har holdt budgetmøde med Socialudvalget. Denne gang prioriteres bosteder og BPA-ordningen.
Teknik of Miljø: Der er problemer med handicaptoiletter og handicapparkering planen for middelalderbyen.

Der blev tilkendegivet, at der er stor utilfredshed med den digitale tilgængelighed.

9. Næste møde afholdes den 5. oktober.

10. Eventuelt

Handicaprådet afholder et stormøde på Københavns Rådhus den 20. september, hvor de nyvalgte - heraf mange unge og yngre – skal præsenteres for de handicap-politiske problemstillinger i kommunen.
Der mangler at få udpeget en repræsentant for de blinde. John er og en ung blind er blevet foreslået.
Hans argumenterede for, at en ung repræsentant ville have nemmere ved at komme på bølgelængde med de nye, unge politikere end en ældre repræsentant.

Referent: Peter Anderson